CELEX: 52008PC0521
Language: lt
Date: 2008-09-30
Title: Pasiūlymas Tarybos sprendimas dėl susitarimo, kuriuo nustatomas Europos bendrijos bei jos valstybių narių ir Rytų Afrikos bendrijos valstybių partnerių ekonominės partnerystės susitarimo pagrindas, pasirašymo ir laikino taikymo

Svarbus teisinis pranešimas

|

52008PC0521

Pasiūlymas Tarybos sprendimas dėl susitarimo, kuriuo nustatomas Europos bendrijos bei jos valstybių narių ir Rytų Afrikos bendrijos valstybių partnerių ekonominės partnerystės susitarimo pagrindas, pasirašymo ir laikino taikymo  /* KOM/2008/0521 galutinis */  

	[pic] | EUROPOS BENDRIJŲ KOMISIJA |Briuselis, 30.9.2008KOM(2008) 521 galutinisPasiūlymasTARYBOS SPRENDIMASdėl susitarimo, kuriuo nustatomas Europos bendrijos bei jos valstybių narių ir Rytų Afrikos bendrijos valstybių partnerių ekonominės partnerystės susitarimo pagrindas, pasirašymo ir laikino taikymo(pateikta Komisijos)AIŠKINAMASIS MEMORANDUMASPridedamas pasiūlymas – tai susitarimo, kuriuo nustatomas Europos bendrijos bei jos valstybių narių ir Rytų Afrikos bendrijos (toliau – RAB) valstybių partnerių ekonominės partnerystės susitarimo pagrindas (toliau – PEPS), sudarymo teisinė priemonė:i) Tarybos sprendimo dėl susitarimo, kuriuo nustatomas ekonominės partnerystės susitarimo pagrindas (PEPS), pasirašymo ir laikino taikymo pasiūlymas.Kaip paskelbta 2007 m. spalio 23 d. komunikate Tarybai ir Europos Parlamentui, dėl PEPS derėtasi siekiant, kad šių šalių ir Bendrijos prekyba nenutrūktų nustojus galioti 2007 m. gruodžio 31 d. Kotonu susitarimo V priede nustatytam prekybos režimui ir Pasaulio prekybos organizacijos (toliau – PPO) nuo šio prekybos režimo nukrypti leidžiančiai nuostatai. Šios derybos baigtos PEPS parafavimu 2007 m. lapkričio 27 d., prieš baigiant galioti (t. y. iki 2007 m. gruodžio 31 d.) Kotonu susitarimo V priede nustatytam prekybos režimui ir Pasaulio prekybos organizacijos nuo šio prekybos režimo nukrypti leidžiančiai nuostatai.Dėl to visos penkios RAB valstybės partnerės (Burundis, Kenija, Ruanda, Tanzanija ir Uganda) buvo įtrauktos į 2007 m. gruodžio 20 d. Tarybos priimto reglamento dėl EPS ir patekimo į rinką[1] 1 priedo sąrašą, kuriame išvardytos šalys, nuo 2008 m. sausio 1 d. pasinaudojusios Bendrijos pasiūlymu dėl patekimo į rinką pagal ekonominės partnerystės susitarimus. Šios valstybės į sąrašą bus įtrauktos visam laikui, kai visos Susitarimo šalys ratifikuos PEPS. Taip bus užtikrintas su ES suderintas prekybos režimas – visoms RAB valstybėms partnerėms, įskaitant keturias šalis, kurias Jungtinės Tautos priskiria prie mažiausiai išsivysčiusių šalių, bus suteikta galimybė patekti į rinką.PEPS – tai susitarimas, kuriuo nustatomas EPS, kurio taikymo sritis bus išplečiama atsižvelgiant į iki 2009 m. liepos mėn. vykusių derybų dėl visuotinio EPS rezultatus, pagrindas. Jame išdėstytos visos priemonės, reikalingos laisvajai prekybos zonai, atitinkančiai 1994 m. GATT[2] XXIV straipsnio nuostatas, įsteigti. Į šį susitarimą taip pat įtrauktos nuostatos dėl kilmės taisyklių, netarifinių priemonių, prekybos apsaugos priemonių, ginčų vengimo ir sprendimo bei žuvininkystės, administracinės ir institucijų nuostatos.Derybos dėl visuotinio EPS tęsiamos atsižvelgiant į ekonominės partnerystės susitarimams su AKR valstybėmis skirtus nurodymus, kuriuos Taryba priėmė 2002 m. birželio 12 d.Institucijų nuostatose numatyta įsteigti EPS tarybą, kurią sudarytų šalių atstovai, skirtą prižiūrėti, kaip įgyvendinamas Susitarimas.Iki PEPS įsigalios, jį numatyta taikyti laikinai.Komisija nusprendė, kad derybų rezultatai priimtini, atitinka Tarybos derybų nurodymus ir prašo Tarybos:-  suteikti įgaliojimą Europos bendrijos vardu pasirašyti PEPS;-  patvirtinti, kad iki įsigaliojimo PEPS būtų laikinai taikomas.PasiūlymasTARYBOS SPRENDIMASdėl susitarimo, kuriuo nustatomas Europos bendrijos bei jos valstybių narių ir Rytų Afrikos bendrijos valstybių partnerių ekonominės partnerystės susitarimo pagrindas, pasirašymo ir laikino taikymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 ir 181 straipsnius kartu su 300 straipsnio 2 dalies pirmąją pastraipa,atsižvelgdama į Komisijos pasiūlymą[3],kadangi:(1) 2002 m. birželio 12 d. Taryba įgaliojo Komisiją pradėti derybas su AKR šalimis dėl ekonominės partnerystės susitarimų.(2) 2007 m. lapkričio 27 d. baigtos Europos bendrijos bei jos valstybių narių ir RAB valstybių partnerių (Burundžio, Kenijos, Ruandos, Tanzanijos ir Ugandos) derybos dėl susitarimo, kuriuo nustatomas ekonominio partnerystės susitarimo pagrindas (toliau – PEPS).(3) PEPS 45 straipsnio 4 dalyje numatyta iki įsigaliojimo jį taikyti laikinai.(4) PEPS turėtų būti pasirašytas Bendrijos vardu ir laikinai taikomas su sąlyga, kad vėliau jis bus sudarytas.NUSPRENDĖ:1 straipsnisBendrijos vardu patvirtinamas susitarimo, kuriuo nustatomas Europos bendrijos bei jos valstybių narių ir RAB valstybių partnerių ekonominės partnerystės susitarimo pagrindas, pasirašymas su sąlyga, kad dėl minėto ekonominės partnerystės susitarimo sudarymo bus priimtas Tarybos sprendimas.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį (-is), kuris (-ie) bus įgaliotas (-i) Europos bendrijos vardu pasirašyti Susitarimą, jeigu jis bus sudarytas.3 straipsnisSusitarimas taikomas laikinai, kaip nustatyta Susitarimo 45 straipsnio 4 dalyje, kol bus baigtos jo sudarymo procedūros. Komisija skelbia pranešimą, kuriame bus pateikiama informacija apie laikinojo taikymo pradžios datą.Priimta Briuselyje [...]Tarybos varduPirmininkas[…]  FINANSINĖ TEISĖS AKTO PASIŪLYMO, KURIO POVEIKIS BIUDŽETUI YRA IŠIMTINAI SUSIJĘS SU PAJAMOMIS, PAŽYMA1. PASIŪLYMO PAVADINIMAS:TARYBOS SPRENDIMAS dėl Europos bendrijos bei jos valstybių narių ir RAB valstybių partnerių susitarimo, kuriuo nustatomas ekonominės partnerystės susitarimo pagrindas, pasirašymo ir laikino taikymo.2. BIUDŽETO EILUTĖS:Skyrius ir straipsnis: 12/120Atitinkamais metais biudžete numatyta suma: 16 431 900 000 (2008 m. biudžetas)3. FINANSINIS POVEIKIS( Pasiūlymas neturi finansinio poveikio.( Pasiūlymas neturi finansinio poveikio išlaidoms, bet turi tokį finansinį poveikį pajamoms:4. KOVOS SU SUKČIAVIMU PRIEMONĖSSiekdama apsaugoti finansinius Bendrijos interesus nuo sukčiavimo ir kitų pažeidimų, Komisija gali vykdyti tikrinimus vietoje ir vykdyti kontrolę pagal RAB valstybių partnerių ir Europos bendrijos bei jos valstybių narių susitarimo 22 straipsnį ir prie jo pridedamo 2 protokolo 7 straipsnį. Prireikus tyrimus atlieka Europos kovos su sukčiavimu tarnyba (OLAF); tokie tyrimai reglamentuojami Europos Parlamento ir Tarybos reglamente (EB) Nr. 1073/1999. Komisijos tarnybos reguliariai tikrins dokumentus ir vykdys tikrinimus vietoje.5. KITOS PASTABOSPriėmus Tarybos reglamentą 1528/2007 buvo panaikinti visi likę muitai, taikomi produktams, kilusiems iš AKR regionų ar valstybių, baigusių derybas dėl ekonominės partnerystės susitarimo ar susitarimų dėl PPO reikalavimus atitinkančios prekybos tvarkos. Todėl šis pasiūlymas neturi papildomo finansinio poveikio.[1] Tarybos reglamentas 1528/2007.[2] Bendrasis susitarimas dėl muitų tarifų ir prekybos (1994 m.).[3] OL C[…], […], p. […].